Annar aseklan n teqbaylit ɣef leḥsab n tuttriwin i d-yarsen deg-s, meḥsub d tidet yeqnen ɣer tmagit. Ula d azɣan12aseklan iqublen tawsit-a, ur yebḍi ara yid-sent. Azɣan yeqqnenɣer wungal, yefreq d leṣnaf ɛla ḥsab n tallit deg-i d-iban. Di tazwara, azɣan aseklan iger-d yiwen n yinaw «ɣef wungal». Yeṭṭuqet deg-s wawal ɣef ubeddelyuɣen timetti taqbaylit d umennuɣ yellan ɣef tmagit tamaziɣt deg yiseggasen n 1980, ayen yesɛejlen talalit n wungal yuran s tmaziɣt. Ma yella d tiɣuriwin n wungalen i d-ibanen deg yiɣmisen, deg tesɣunin akked anternet, ɛerḍent ad d-sebggnent ungal iruḥen d abaḍni seg wakken tuget n wayen i diteffɣen, yeffeɣ-d di tmura tibeṛṛaniyin (ladɣa di tallit-nni tamezwarut). S tɣuriwin-a i yedduri wungal di tazwara, imi d nutenti i ireglen lexṣaṣ n unnar aseklan, ttekant deg uḥami n udlis yuran s teqbaylit. Daymi kra n yimeskaren, akken ad d-slalen aḥriret n uẓayez ɣer tɣuri n wungal (ɣer tɣuri s tmaziɣt s umata), sfenṭzen s tira n kra n yimyura i srewsen ɣer tid imucaɛen deg umaḍal.